**Οδηγίες για την υποβολή υπεύθυνης δήλωσης εκδρομής με την χρήση του gov.gr**

Σας ενημερώνουμε ότι η υπεύθυνη δήλωση για την εκδρομή θα πρέπει να γίνει **και από τους δύο γονείς/κηδεμόνες** από το gov.gr ή μέσω ΚΕΠ.

Στο gov.gr χρησιμοποιείτε είτε τους κωδικούς taxisnet (εάν έχετε γραφτεί στο Εθνικό Μητρώο Επικοινωνίας), είτε τους κωδικούς σας για e – banking.

Αφού εισέλθετε στην υπηρεσία συμπληρώνετε τα στοιχεία που σας ζητάει σε ποιον απευθύνεται και τι δηλώνετε.

[Υπηρεσία έκδοσης υπεύθυνης δήλωσης](https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses)

**Η δήλωση θα είναι προς τον Διευθυντή του 6ου Γυμνασίου Νίκαιας.**

**Ως κείμενο της δήλωσης αντιγράψτε και επικολλήστε το παρακάτω, αφού συμπληρώσετε ή διαγράψετε τα στοιχεία που πρέπει.**

1. Ως γονέας /κηδεμόνας δηλώνω υπεύθυνα ότι, αφού διάβασα την προκήρυξη του σχολείου για την πραγματοποίηση τετραήμερης εκδρομής στη πόλη των Ιωαννίνων στις 09-12 Απριλίου 2025, επιτρέπω την συμμετοχή του μαθητή/μαθήτριας της Γ’ τάξης **[…εδώ βάλτε το όνομα μαθητή……]** σε αυτή.
2. Αποδέχομαι το πλαίσιο υλοποίησης της εκδρομής, γνωρίζω το κόστος της εκδρομής και θα εξοφλήσω ολόκληρο το ποσό το αργότερο στη λήξη των προκαθορισμένων ημερομηνιών. Δεσμεύομαι ότι θα καταθέσω το χρηματικό ποσό της εκδρομής σύμφωνα με τις ημερομηνίες που αναφέρονται στο ενημερωτικό σημείωμα, δηλαδή

 Προκαταβολή 100€ έως Τετάρτη 05/03/25

 100 € έως Τετάρτη 19/03/2024.

 Εξόφληση 99€ ευρώ έως Παρασκευή 04/04/2024

1. Το παιδί μου δεν πάσχει από καμία μακροχρόνια ασθένεια, η οποία χρειάζεται φαρμακευτική αγωγή (πχ. άσθμα, αλλεργία, καρδιά, κλπ.). Σε διαφορετική περίπτωση θα ενημερώσω εγγράφως με Υπεύθυνη Δήλωση του άρθρου 8, §4 του Νόμου 1599/1986 τους/τις συνοδούς Καθηγητές/Καθηγήτριες για α) τη φαρμακευτική αγωγή που ακολουθεί (με συνημμένο σημείωμα Υπογεγραμμένο από τον θεράποντα ιατρό), β) τις πρώτες ενέργειες σε περίπτωση ανάγκης και γ) τα στοιχεία και το τηλέφωνο του θεράποντος ιατρού (§Β, του άρθρου 6, της Υ.Α. 33120/ΓΔ4/06-03-2017).
2. Tου/της συνέστησα να υπακούει άμεσα και αναντίρρητα στον αρχηγό και τους/τις συνοδούς Καθηγητές/Καθηγήτριες και να τηρεί απαρέγκλιτα το πρόγραμμα της εκδρομής.
3. Τόνισα στ…. γιο/κόρη μου ότι η ευθύνη που επωμίζονται οι συνοδοί Καθηγητές/Καθηγήτριες είναι πολλή μεγάλη και ως εκ τούτου **απαγορεύεται** :

- Η κατανάλωση αλκοολούχων ποτών και το κάπνισμα.

- Η κατοχή αλκοολούχων ποτών ή καπνού ή είδη ατμίσματος.

- Η χρήση οποιουδήποτε φαρμάκου χωρίς την ενημέρωση των συνοδών.

- Η καθυστέρηση στις ώρες συγκέντρωσης των εκδρομέων.

- Η απομάκρυνση από οποιονδήποτε χώρο της εκδρομής χωρίς την άδεια των συνοδών.

- Το κολύμπι σε θάλασσα, λίμνη, ποτάμι ή πισίνα.

- Η ενοικίαση και χρήση παντός είδους τροχοφόρου (συμπεριλαμβανομένων ποδηλάτων και πατινιών), πλωτού ή ιπτάμενου μέσου.

- Η μετακίνηση από το ένα δωμάτιο του ξενοδοχείου στο άλλο χωρίς άδεια ή μέσω των μπαλκονιών.

- Η ενόχληση των ενοίκων του ξενοδοχείου καθ’ οιονδήποτε τρόπο κατά τις ώρες κοινής ησυχίας.

- Οποιαδήποτε συμπεριφορά που έρχεται σε αντίθεση με τη μαθητική ιδιότητα, τον εσωτερικό κανονισμό λειτουργίας του Σχολείου και προσβάλλει τόσο την αξιοπρέπεια των ιδίων των μαθητών/μαθητριών όσο και το κύρος του Σχολείου.

1. Υπενθύμισα στο παιδί μου τα θέματα που άπτονται των ευαίσθητων προσωπικών δεδομένων γενικότερα, αλλά και ειδικότερα όσον αφορά στη χρήση των κινητών τηλεφώνων, φωτογραφικών μηχανών, και οποιασδήποτε ηλεκτρονικής συσκευής με δυνατότητες επεξεργασίας ήχου και εικόνας, σύμφωνα με τον Γενικό κανονισμό Προστασίας Δεδομένων (GDPR).
2. Είμαι υπεύθυν…. εξ’ ολοκλήρου για κάθε φθορά που τυχόν προκαλέσει στο ξενοδοχείο ή σε άλλους χώρους που θα επισκεφθεί ο/η γιός/κόρη μου, καθώς και σε οποιοδήποτε μεταφορικό μέσο χρησιμοποιηθεί από τους εκδρομείς.
3. Ουδεμία ευθύνη έχουν, ο Αρχηγός της εκδρομής και οι Συνοδοί Καθηγητές/Καθηγήτριες για κάθε πράξη ή παράλειψη τ…. γιου/κόρης μου που αντιβαίνει στις οδηγίες – συστάσεις - παραινέσεις της Διεύθυνσης του Σχολείου και των συνοδών Καθηγητών/Καθηγητριών της εκδρομής, καθώς και στους νόμους, εγκυκλίους και διαταγές του Υ.ΠΑΙ.Θ.Α και του Κράτους.
4. Εξουσιοδοτώ τον Αρχηγό της εκδρομής και τους/τις συνοδούς Καθηγητές/Καθηγήτριες σε περίπτωση ανάρμοστης συμπεριφοράς και παρακώλυσης της ομαλής διεξαγωγής της εκδρομής, να φροντίσουν για την άμεση επιστροφή τ…. γιού/κόρης μου στον τόπο διαμονής του/της. Στην περίπτωση αυτή θ’ αναλάβω προσωπικά την ευθύνη της μετακίνησης και τα έξοδα της επιστροφής.
5. Σε περίπτωση παρεκτροπής τ… θα υποστεί τις προβλεπόμενες κυρώσεις από την κείμενη εκπαιδευτική Νομοθεσία (αποβολή, μείωση διαγωγής, αλλαγή σχολικού περιβάλλοντος, κλπ.) και γενικότερα από τους νόμους του Κράτους, ανάλογα με το παράπτωμα.
6. Για οποιοδήποτε πρόβλημα προκύψει μπορείτε να επικοινωνήσετε μαζί μας όλο το 24ωρο στα κινητά τηλέφωνα

του πατέρα………………………………….

της μητέρας…………………………………….

Μόλις εκδοθεί το έγγραφο πατήστε να κατέβει ως pdf και στείλτε το αρχείο pdf ως συνημμένο στο mail@6gym-nikaias.att.sch.gr.